Bya Liliana Nalubega
ABABAKA abakiikirira Uganda mu palamenti y’omukago gw’Obuvanjuba bwa Afrika (EALA) basuubizza ng’ensonga eziruma Obwakabaka bwa Buganda bwe bagenda okuzissaako essira okulaba nga zigonjoolwa nga tewali anyigiriziddwa.
Sipiika w’olukiiko lwa East Africa, Margaret Nantongo Zziwa agambye nti palamenti eno etadde nnyo essira ku kukola n’okugonjoola ensonga eziruma abantu wonna ate nga nnyingi ku zino ze zibobbya Buganda omutwe, n’agumya Mmengo nti ebyetaago byabwe bikolebwako.
Zziwa yabadde n’omubaka mu lukiiko lwe lumu, Susan Nakawuki mu ofiisi ya Katikkiro Charles Peter Mayiga ku Bulange e Mmengo ku Lwokubiri bwe baabadde bagenzeeyo okumukwasa 14,200,000/- ze
baawaddeyo nga ababaka b’olukiiko lwa East Africa okuyambako ku kuzimba Amasiro.
Katikkiro, eyabagabudde kacaayi, yabakalaatidde okuba abaamazima era abenkanya mu buli kye bakola era n’abasiima olw’okussa ku bbali ebyobufuzi ne bakolerera okutwala ensi yaabwe mu maaso.
Omukolo gwetabiddwaako minisita akwanaganya abantu ba Buganda abali ebweru, Charles Bwenvu ne minisita w’ebyamawulire e Mmengo, Denis Walusimbi.
tso_Latn lug_Latn lug_Latn lug_Latn lug_Latn lug_Latn lug_Latn